Na temelju čl. 7. st. 1. i čl. 12. st. 3. Zakona o ustanovama (NN 76/93, 29/97, 47/99, 35/08, 127/19, 151/22), čl. 9. st. 3. Zakona o predškolskom odgoju i obrazovanju (NN 10/97, 107/07, 94/13, 98/19, 57/22) te čl. 27. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21), Gradsko vijeće Grada Zlatara na 18. sjednici održanoj 12. lipnja 2023. donosi

**ODLUKU O IZMJENI ODLUKE O OSNIVANJU USTANOVE DJEČJI VRTIĆ I JASLICE „ZLATARSKO ZLATO“**

**Članak 1.**

U Odluci o osnivanju ustanove Dječji vrtić i jaslice „Zlatarsko zlato“ („Službeni glasnik Krapinsko-zagorske županije“ 4/96, 22/20 – dalje: Odluka) u članku 3. dodaje se novi stavak 3. koji glasi: „Djelatnost iz stavka 1. ovoga članka Ustanova obavlja u sjedištu i u područnom objektu na adresi Zlatar, Ulica dr. Jurja Žerjavića 3.“

**Članak 2.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

KLASA: 601-01/23-01/03

URBROJ: 2140-07-01-23-2

U Zlataru, 12. lipnja 2023.

PREDSJEDNICA

Danijela Findak